stanford-oval/wikipedia huggingface dataset:
שיחות ליד האח
רשימה כרונולוגית של השיחות

| # | מועד השיחה | נושא השיחה | משך בדקות | מקורות |
| --- | --- | --- | --- | --- |
| 1 | יום ראשון, 12 במרץ 1933 | משבר הבנקים | 13:42 | הקלטה ותמליל |
| 2 | יום ראשון, 7 במאי 1933 | התוויית תוכנית הניו דיל | 22:42 | הקלטה ותמליל |
| 3 | יום שני, 24 ביולי 1933 | מנהל השיקום הלאומי | לא הוקלט | תמליל |
| 4 | יום ראשון, 22 באוקטובר 1933 | ההתקדמות הכלכלית | לא הוקלט | תמליל |
| 5 | יום חמישי, 28 ביוני 1934 | הישגי הקונגרס ה-73 והביקורות על הניו דיל | לא הוקלט | תמליל |
| 6 | יום ראשון, 30 בספטמבר 1934 | הממשלה והקפיטליזם | 27:20 | הקלטה ותמליל |
| 7 | יום ראשון, 28 באפריל 1935 | מינהל קידום העבודות וחוק הביטוח הסוציאלי | 28:08 | הקלטה ותמליל |
| 8 | יום ראשון, 6 בספטמבר 1936 | הבצורת, החקלאים והפועלים | 26:49 | הקלטה ותמליל |
| 9 | יום שלישי, 9 במרץ 1937 | ארגון מחדש של מערכת המשפט | 35:28 | הקלטה ותמליל |
| 10 | יום שלישי, 12 באוקטובר 1937 | הצעות החקיקה שיוגשו לקונגרס | 27:42 | הקלטה ותמליל |
| 11 | יום ראשון, 14 בנובמבר 1937 | מפקד האבטלה | 14:16 | תמליל |
| 12 | יום חמישי, 14 באפריל 1938 | מיתון 1937–1938 | 40:42 | הקלטה ותמליל |
| 13 | יום שישי, 24 ביוני 1938 | הבחירות המקדימות לקונגרס | 29:02 | הקלטה ותמליל |
| 14 | יום ראשון, 3 בספטמבר 1939 | פרוץ מלחמת העולם השנייה | 11:25 | הקלטה ותמליל |
| 15 | יום ראשון, 26 במאי 1940 | ההגנה הלאומית | 31:32 | הקלטה ותמליל |
| 16 | יום ראשון, 29 בדצמבר 1940 | "מאגר הנשק של הדמוקרטיה" | 36:53 | הקלטה ותמליל |
| 17 | יום שלישי, 27 במאי 1941 | הכרזה על מצב חירום לאומי בלתי מוגבל | 44:27 | תמליל |
| 18 | יום חמישי, 11 בספטמבר 1941 | שמירה על חופש השיט ותקרית ה-USS Greer | 28:33 | הקלטה ותמליל |
| 19 | יום שלישי, 9 בדצמבר 1941 | הכרזת המלחמה על יפן | 26:19 | הקלטה ותמליל |
| 20 | יום שני, 23 בפברואר 1942 | התקדמות המלחמה | 36:34 | הקלטה ותמליל |
| 21 | יום שלישי, 28 באפריל 1942 | המדיניות הכלכלית וההקרבה הלאומית | 32:42 | הקלטה ותמליל |
| 22 | יום שני, 7 בספטמבר 1942 | האינפלציה והתקדמות המלחמה | 26:56 | הקלטה ותמליל |
| 23 | יום שני, 12 באוקטובר 1942 | דיווח על המצב בעורף | 29:25 | הקלטה ותמליל |
| 24 | יום ראשון, 2 במאי 1943 | משבר הפחם | 21:06 | הקלטה ותמליל |
| 25 | יום רביעי, 28 ביולי 1943 | נפילת המשטר הפשיסטי באיטליה | 29:11 | הקלטה ותמליל |
| 26 | יום רביעי, 8 בספטמבר 1943 | הסכם שביתת הנשק עם איטליה ומפעל איגרות המלחמה השלישי | 12:38 | הקלטה ותמליל |
| 27 | יום שישי, 24 בדצמבר 1943 | ועידת טהראן וועידת קהיר | 28:29 | הקלטה ותמליל |
| 28 | יום שלישי, 11 בינואר 1944 | על מצב האומה | 30:20 | הקלטה ותמליל |
| 29 | יום שני, 5 ביוני 1944 | נפילת רומא | 14:36 | הקלטה ותמליל |
| 30 | יום שני, 12 ביוני 1944 | פתיחת מפעל אגרות המלחמה החמישי | 13:02 | הקלטה ותמליל |
שלום קוטנא

| --- | --- |
אין תמונה חופשית
 לידה:  1826 כ"ד באייר ה'תקפ"ו הונגריה
 פטירה:  1909 (בגיל 83 בערך) ט"ז בשבט ה'תרס"ט
 תקופת הפעילות:  ?–1909 
 תחומי עיסוק:  תלמוד, הלכה
 רבותיו:  הרב אברהם אולמן, הרב יחזקאל בנט, הרב אברהם שמואל בנימין סופר, הרב שמואל צילץ, רש"ר הירש
 חיבוריו:  קול על המים, עטרת שלום ואמת, וכתורה יעשה, מספד תמרורים
 
הרב שלום קוטנא (כ"ד באייר ה'תקפ"ו – ט"ז בשבט ה'תרס"ט, 1826–1909) היה רב הונגרי ופוסק הלכה אשר שימש בין השאר כרבה של אייזנשטאדט וראש הישיבה בה.
ביוגרפיה

נולד בכ"ד באייר ה'תקפ"ו (1826) בטטה (בכתיב יידישאי: טאטיס), לאמו מירל חיה ואביו הרב אהרן, מתלמידי החתם סופר, ששימש כרב העיר ומחבר "משחת אהרן". גם סבו הרב יוסף קוטנא שימש כרב העיר. נקרא על שם הרב שלום אולמן מחבר "דברי ר"ש", רבו של אביו.
למד אצל הרב אברהם אולמן (בנו של הרב שלום אולמן) בלקנבך, בשנת ה'תר"ב (1842) החל ללמוד אצל הרב יחזקאל בנט בניטרה. כן למד מספר שנים אצל הרב אברהם שמואל בנימין סופר ("הכתב סופר") בפרשבורג, ואצל הרב שמואל צילץ ורש"ר הירש בניקלשבורג. שימש את הרב שלמה קווטש רבה של לייפנק שהסמיכו לרבנות.
ביוגרפיה > רבנות ופעילות ציבורית

בשנת ה'תר"ט (1849) החל לכהן כרבה של מור ובשנת ה'תרי"ד (1854) כרבה של קאפושוואר. בשנת ה'תר"ל (1870) החל לכהן במקומו של הרב עזריאל הילדסהיימר כרבה של אייזנשטאדט. הוא החזיק בתפקיד זה 39 שנים, עד לפטירתו. הקים במקום ישיבה מפורסמת אשר העמידה תלמידים ורבנים רבים שנסמכו על ידיו.
בשנת ה'תרכ"ד לצד הרב עזריאל הילדהיימר, תמך בפתיחת בית מדרש לרבנים בהונגריה (בדומה לבית המדרש לרבנים בברלין). לצד זאת, תחילה בשל הפצרת רבו "הכתב סופר", תמך ופעל לאורך שנים למען הפרדת הקהילות בהונגריה. בשנת ה'תרמ"ב, לצד הרב משה פולק רבה של בונהאד, ניסח "קול קורא" אל אגודת מחזיקי הדת בלבוב, אז בפולין, עליו חתמו 84 רבנים מהונגריה, השולל בחירת ראשי קהל שאינם שומרי מצוות. בהתאם לכך, התנגד לשיתוף פעולה עם התנועה הציונית במסגרת תנועת המזרחי.
בשנת 1897, לאור פולמוס רבני מתרחב בשאלת חוק נישואים אזרחיים שחוקק בהונגריה והשלכותיו להלכה (פולמוס אשר נערך תחילה בירחון הרבני "תל תלפיות"), וכתגובה לחוות דעת מקילה בנושא שפורסמה בשנת התרי"ב (1852) על ידי הרב נתן אדלר, הוציא הרב קוטנא לאור את החוברת "וכתורה יעשה" בה הציג עמדה המתנגדת לגיור קטנים שנולדו מנישואי תערובת, כאשר אמם לא מתגיירת כדין. באותה שנה הוציא לאור חוברת נוספת תחת אותו שם, בה תגובות והערות מאת רבנים רבנים מהונגריה ומחוצה לה. עמדתו התקבלה על ידי מספר רבנים.
הרב שלום קוטנא נפטר באיינשטאדט, בהיותו כבן 83, ביום ט"ז בשבט ה'תרס"ט (1909).
משפחתו

אחיו, הרב משה ליב קוטנא, שימש כרבה של סובוטיצה (בכתיב יידישאי: סאבאדקא).
נישא לשרה גיטל (נפטרה בי"ד בחשוון ה'תרס"ד), בתו של הרב ידידיה גוטליב-פישר, מתלמידי החתם סופר, רבה של הקהילה האורתודוקסית בסקשפהרוואר (שטולווייסנבורג) ומחבר "דלתים ובריח". באחרית ימיו התגורר חתנו לצדו באייזנשטאדט.
חתנו של הרב שלום, אשר נישא לבתו שרה מיכל חיה, היה הרב ישעיהו פירטס, רבה של וינה ומחבר "חזון ישעיהו". בנו היחיד גבריאל קוטנא נפטר בנעוריו.
ספריו

קול על המים – על ריחיים שמופעלות בידי קיטור, וינה תקמ"ו
עטרת שלום ואמת – שני חלקים, חידושים, הערות ודרשות, פאקש תרנ"ד ותרס"ו
מספד תמרורים – הספד על הרב בנימין שלמה זלמן שפיצר רב קהילת "עדת ישראל" בווינה, פאקש תרנ"ד
וכתורה יעשה – על נישואים אזרחיים ונישואי תערובת, פאקש תרנ"ז
וכתורה יעשה – על דיני גירות, וקבלת גרים קטנים, פאקש תרנ"ט
לקריאה נוספת

יצחק יוסף כהן, חכמי הונגריה והספרות התורנית בה, ירושלים תשנ"ז, עמ' 401–402
'הרב שלום קוטנא', בתוך: שלמה שפיצר, קהילות אוסטריה, ירושלים תשע"ז, עמ' 17
עמרם בנימין וידר, 'אגרות מרבי שלום קוטנא בבחרותו', בתוך: עלי זיכרון, גיליון 47, י' סיון תשע"ח, עמ' ב-יב
הערות שוליים

↑  ראו: משה אלכסנדר זושא קינסטליכער, החתם סופר ובני דורו, בני ברק תשנ"ג, עמ' נד-נו
↑  על אודותיו ראו: יצחק יוסף כהן, חכמי הונגריה והספרות התורנית בה, ירושלים תשנ"ז, עמ' 371–372. ספרו "הדרת אהרן" נדפס לראשונה בירושלים תשס"ה.
↑  על אודותיו ראו: הרב מ. א. ז. קינסטליכר, 'קהלת טעליקא ורבניה', מוריה קלז-קלח [יב,-ה-ו], סיון תשמ"ג, עמ' עח-פ
↑  ראו: יקותיאל יהודה גריוונלד, לתולדות הריפורמציאן הדתית בגרמניא ובאונגריא, ניו יורק תש"ח, עמ' 58
↑  ראו תיאור לדוגמה אצל הרב ישעיהו אביעד, דיוקנאות, ירושלים תשכ"ב, עמ' 68
↑  'תולדות זקננו רבינו בנימין זאב הכהן', בתוך: בזך לבונה, ירושלים תשס"ז, עמ' 39
↑  ראו: שמואל הכהן וינגרטן, 'רבי שמואל בנימין סופר (בעל הכתב סופר) ורבי עזריאל הילדסהיימר', בתוך סיני תמח-תנג [עד א-ו], תשרי-אדר תשל"ד, עמ' פח
↑  ראו: בן ציון יעקובוביץ, זכור ימות עולם, כרך ג, בני ברק תשס"ד, עמ' עא-עב, רכה, שפ, ועוד
↑  הרב שלום קוטנא, מהרב הגאון המפורסם וכו' מאייזענשטאט, מחזיקי הדת, 7 בספטמבר 1882; בן ציון יעקובוביץ, זכור ימות עולם, כרך ב, בני ברק תשמ"ט, עמ' נד-נה
↑  תל תלפיות [יב,כב], אב תרס"ד, עמ' 199
↑  ראו עוד: יצחק יוסף כהן, חכמי הונגריה והספרות התורנית בה, ירושלים תשנ"ז, עמ' 109–113; מכתבו בעניין זה אצל הרב פרופ' דוד סימנסון מקופנהגן, בקובץ אגרי דבי הילולא תנינא, ירושלים תשע"ו, עמ' יא-יג
↑  ראו לדוגמה: הרב דוד צבי הופמן, בתוך המעין לז, תמוז תשנ"ז, עמ' 7–8
↑  על אודותיו ועל אודות שאר בני ובנות המשפחה ראו: צבי הירש שוורץ, פאר יעקב, כרך ד, ניו יורק תשס"ט, עמ' ה והלאה
↑  על אודותיו ראו הרב ישעיהו פירסט ז"ל, הַבֹּקֶר, 30 במרץ 1943; מבוא למהדורת ספרו חזון ישעיהו, ניו יורק תשמ"ו; שלמה שפיצר, קהילות אוסטריה, ירושלים תשע"ז, עמ' 174–175; טוביה פרשל, 'הרב ר' ישעיה פירסט – וינה', בתוך: מאמרי טוביה, כרך ג, ירושלים תשע"ח, עמ' ק-קיג
| --- | --- |
בקרת זהויות :  NLI: 987007309737005171  ISNI: 0000 0001 0973 2150  LCCN: nr2004002490  NTA: 301047146  VIAF: 54096504   WorldCat (עם VIAF): 54096504
שמואל ברודני

| --- | --- |

 לידה:  7 באוגוסט 1915 
 פטירה:  15 בפברואר 1981 (בגיל 65) 
 השכלה:  ישיבת רמיילס 
 תקופת הפעילות:  ? – 15 בפברואר 1981 
 תלמידיו:  שלמה ליב ברעוודה 
 צאצאים:  אליה ברודני 
 
הרב שמואל ברודני היה רב יהודי אורתודוקסי בניו יורק באמצע המאה העשרים. כיהן כמגיד שיעור בישיבת מיר בברוקלין ובהמשך כראש ישיבה.
ביוגרפיה

ברודני נולד באוגוסט 1915 בסמרגון שבבלארוס במהלך מלחמת העולם הראשונה. בילדותו למד בחדר המקומי ובסניף של ישיבת נובהרדוק, ובגיל ארבע עשרה, התקבל לישיבת ראמייליס בווילנה, אז בהנהגתם של הרב שלמה היימן והרב מאיר באסין. הוא נשאר ברמיילס שלוש שנים ולאחר מכן עבר לישיבת מיר ב-1932.
ביוגרפיה > מלחמת העולם השנייה

במהלך מלחמת העולם השנייה נאלצה הישיבה לברוח לווילנה שבליטא ולאחר מכן נאלצה להסתתר בעיירה הקטנה קיידאן. ישיבת מיר הצליחה לעזוב את ליטא לפני הכיבוש הנאצי דרך רוסיה ויפן, והתיישבה בשנחאי הכבושה ביפן. כששמע הרב שלמה היימן על בריחת ישיבת מיר, הוא שאל אם שמואל ברודני נמצא ביניהם. כשנאמר לו שאכן שמואל נמנה עם הנמלטים, הוא הכריז שהוא יהיה "גדול בישראל". בתקופת הימצאות הישיבה בשנחאי, שמואל למד בחברותא עם רבי חיים שמואלביץ וישן בחדר של רבי לייב מאלין.
לאחר מלחמת העולם השנייה הוא עבר עם הישיבה לארצות הברית.
זמן קצר לאחר הגעתו לארצות הברית, הוא נישא לרחל לאה לשינסקי והחל למסור שיעורים בישיבת מיר. בין תלמידיו היה הרב שלמה ברעוודה. השיעור שמסר היה הגדול ביותר בישיבת מיר, עם עד תשעים תלמידים.
הרב ברודני נפטר ב-15 בפברואר 1981. בנו, הרב אליה ברודני, משמש כראש ישיבה בישיבת מיר ברוקלין ומכהן כחבר במועצת גדולי התורה של אגודת ישראל באמריקה. בן נוסף, הרב אבא ברודני, שימש במשך 25 שנה כמנהל ישיבה ולאחר מכן כראש כולל. בתו בתיה נישאה לרבי מנחם בן מנחם, נכדו של רבי איסר זלמן מלצר המכהן כראש ישיבה בישיבת תפרח.
הערות שוליים

↑  יוסף ג'קובס, והלכת בדרכיו, באתר אוצר החכמה
↑  מוסף שבת קודש תשס"ח 27 - תצוה / יתד נאמן, באתר אוצר החכמה
↑  יתד נאמן, אומר לו גדל, באתר אוצר החכמה
↑  שמואל ברודני, באתר www.myheritage.com
↑  Mishpacha Magazine, Mishpacha Magazine (באנגלית)
↑  editor, Rav Abba Brudny Appointed as a Mashgiach at BMG | Matzav.com (באנגלית)
ערך זה הוא קצרמרבנושא רבנים. אתם מוזמנים לתרום לוויקיפדיה ו.
ג'יליאן בל

| --- | --- |
אין תמונה חופשית
 לידה:  25 באפריל 1984 (בת 40) לאס וגאס, ארצות הברית 
 שם לידה:  Jillian Leigh Bell 
 מדינה:  ארצות הברית 
 מקום מגורים:  לאס וגאס 
 השכלה:  Bishop Gorman High School 
 תקופת הפעילות:  מ-2006 
 
ג'יליאן לי בל (באנגלית: Jillian Leigh Bell; נולדה ב-25 באפריל 1984) היא שחקנית, קומיקאית ותסריטאית אמריקאית. היא כתבה את העונה ה-35 של סדרת המערכונים של NBC "סאטרדיי נייט לייב" בין השנים 2009 ל-2010. היא כיכבה בתור ג'יליאן בלק ב"עובדים מצטיינים" ובתפקיד חוזר בתור דיקסי בעונה האחרונה של Eastbound & Down. בקולנוע השתתפה ב"רחוב ג'אמפ 22", "הסנדקית הקסומה" ועוד.
תחילת חיים

בל נולדה וגדלה בלאס וגאס בתם של רון וטנזי בל. היא החלה ללמוד אימפרוב בגיל שמונה. היא סיימה את לימודיה בתיכון בישופ גורמן בלאס וגאס ב-2002, עברה ללוס אנג'לס והפכה לחברה בקבוצה הקומית The Groundlings.
קריירה

היא עשתה אודישן ל"סאטרדיי נייט לייב" ולמרות שלא הצטרפה לצוות השחקנים, היא הפכה לכותבת של התוכנית ב-2009 בעונתה ה-35. כמו כן ב-2009, היא הופיעה בפרק של "תרגיע" כעוזרת שהולכת חשוף בעבודה.
בשנת 2011, היא החלה לגלם את ג'יליאן בלק בסדרה של הקומדי סנטרל "עובדים מצטיינים". הבמאי פול תומאס אנדרסון ראה אותה ונתן לה תפקיד קטן בסרטו "המאסטר" מ-2012 ולאחר מכן תפקיד קטן נוסף בסרטו "מידות רעות" מ-2014. היה לה תפקיד חוזר בתור דיקסי בעונה הרביעית והאחרונה של Eastbound&Down.
בשנת 2014 היא הופיעה בסרט "רחוב ג'אמפ 22" עם ג'ונה היל וצ'נינג טייטום.
בשנת 2015, היא כיכבה בסרטים "צמרמורת" ו"הלילה שלפני".
בינואר 2016, גילמה בל את הבת הבוגרת בסדרה " אידיוסיטר".
בשנת 2020 היא כיכבה בתור סנדקית הפיות בסרט "הסנדקית הקסומה" של דיסני, סרט שיצא ב-דיסני+.
פילמוגרפיה > בקולנוע

| שנה | תואר | תפקיד | הערות |
| --- | --- | --- | --- |
| 2011 | מסיבת רווקות | בחורה במקלחת |  |
| 2012 | Love, Gloria | שריל |  |
| 2012 | המאסטר | סוזן גרגורי |  |
| 2014 | רחוב ג'אמפ 22 | מרצדס נילסן |  |
| 2014 | מידות רעות | קלורנדה |  |
| 2015 | צמרמורת | לוריין קונירס |  |
| 2015 | הלילה שלפני | בטסי גרינברג |  |
| 2016 | אנגרי בירדס – הסרט | הליין, אמא לארוחת הצהריים, מורה ליוגה | קול |
| 2016 | מסיבת השנה | טרנה ואנסון |  |
| 2017 | Fist Fight | היועצת הולי |  |
| 2017 | לילה קשוח | אליס |  |
| 2018 | Game Over, Man! | ילדה מביכה |  |
| 2019 | בריטני רצה מרתון | בריטני פורגלר | גם מפיקה ראשית |
| 2019 | Sword of Trust | סינתיה |  |
| 2020 | קאובויז | סאלי. |  |
| 2020 | ביל וטד שורפים ת'זמן | ד"ר טיילור ווד |  |
| 2020 | הסנדקית הקסומה | אלינור פיי בלומינגבוטום / פיה אמהפיה סבתא |  |
| 2022 | The Drop | לינדסי |  |
| 2022 | I'm Totally Fine | ונסה |  |
| 2023 | תעלומת רצח 2 | סוזן |  |
| 2023 | Fool's Paradise | שאמאנית |  |
| 2023 | Good Burger 2 | קאט בוסוול |  |
| 2023 | Candy Cane Lane | פפיר |  |
| 2024 | Reunion | ויביאן | גם מפיקה ראשית |
| 2025 | סוג של בהיריון | קייט. |  |
| 2025 | Summer of 69 |   | במאית ותסריטאית |
פילמוגרפיה > בטלוויזיה

| שנה | תואר | תפקיד | הערות |
| --- | --- | --- | --- |
| 2006 | Crossbows & Mustaches | דניס | סרטי טלוויזיה קצרים |
| 2007–2008 | Preppy Hippies | ג'ילאן | 5 פרקים |
| 2009 | Waiting to Die | כריסטי | טייס |
| 2009 | Worst Week | אלינור | פרק: "הכלב" |
| 2009–2010 | סאטרדיי נייט לייב | שחקנית | פרק: "ג'ניפר לופז"; גם תסריטאית |
| 2009–2024 | תרגיע | מורין | 2 פרקים |
| 2011 | פרנקלין ובאש | ג'ניפר פוטן | פרק: "ג'ניפר של טרוי" |
| 2011 | ידידים פלוס (אנ') | אמנדה | פרק:"The Benefit of Keeping Your Ego in Check" |
| 2011–2017 | עובדים מצטיינים | ג'יליאן בלק | 44 פרקים |
| 2012–2013 | Partners | רנטה | 6 פרקים |
| 2013 | To My Future Assistant |  | פיילוט |
| 2013 | Eastbound & Down | דיקסי | 8 פרקים |
| 2013 | High School USA! | מרים | קול, פרק: "Rumsprinabreakers" |
| 2014 | גרוויטי פולס | מלודי | קול, 2 פרקים |
| 2015 | Lucas Bros Moving Co | ביונס, לורה | קול, 2 פרקים |
| 2015–2019 | SuperMansion | לקס ברקנינג | קול, 20 פרקים |
| 2016 | פורטלנדיה | סוכן שכר רכב | פרק: "Weirdo Beach" |
| 2016 | Son of Zorn | דורותי קלמנטנה, ילדה עם ראש | קול, פרק: "Return of the Drinking Buddy" |
| 2016–2017 | אידיוסיטר | ג'יןוויב "ג'ין" ראסל | גם יוצרת ותסריטאית |
| 2017 | Dogs In a Park | כלבים שונים | 8 פרקים |
| 2018 | Drunk History | קלרה קינסי | פרק: "סקס" |
| 2018 עד היום | ההמבורגרים של בוב | מאנדי, נט | קול, 5 פרקים |
| 2019 | ריאן האנסן פותר פשעים בטלוויזיה | היא עצמה. | פרק: "The Rhy Chromosome" |
| 2019 | Neurotica | היילי | פרק: "אוריקה!" |
| 2019 | מה קרה עכשיו? עם פרד סוואג | היא עצמה. | פרק: "מעלית" |
| 2019 | Human Discoveries | מינרבה | קול, תפקיד חוזר |
| 2019 | ארצ'ר | קפטן גלנדה פרייס | קול, פרק: "Dining with the Zarglorp" |
| 2019 | Nailed It! | אורח | פרק: "אחד נכשל, שני נכשל, אני נכשל, אתה נכשל!" |
| 2019–2021 | Bless the Harts | ויילוט הארט | קול, תפקיד חוזר |
| 2019–2022 | לא רעב ולא אוהב | גלאנטס | קול, תפקיד חוזר |
| 2020 | Impractical Jokers: Dinner Party | היא עצמה. | פרק: "The Eggplant Parm Episode" |
| 2020 | חדר 104 | סאם. | פרק: "Star Time" |
| 2021 | Home Sweet Homegoods | ג'יליאן | 6 פרקים |
| 2022 | מעשיות המתים המהלכים | ג'ינה | פרק: "בלייר / ג'ינה" |
| 2022 | Roar | כריסטינה | פרק: "האישה שפתרה את הרצח של עצמה" |
| 2022 | מתיחות או לא להיות | היא עצמה. | פרק: "ג'יליאן בל" |
| 2023 | ההיסטוריה של העולם, חלק 2 | כותב ראש | פרק: "VIII" |
| 2024 | סיפורם של צבי הנינג'ה | לי האנגל | קול, תפקיד אורח |
תשבחות

בשנת 2010, בל הייתה מועמדת לפרס אמי לבידור בפריים טיים עבור כתיבה יוצאת דופן בסדרב, על עבודתה כחלק מצוות הכותבים של "סאטרדיי נייט לייב". בשנת 2015, היא הייתה מועמדת לשני פרסי MTV עבור הקרב הטוב ביותר עם ג'ונה היל והנבל הטוב ביותר על עבודתה ב"רחוב ג'אמפ 22".
בשנת 2019, היא קיבלה את פרס פיירבנקס בפסטיבל הסרטים הבינלאומי בסן דייגו ואת פרס הגל הבא בפסטיבל הסרטים הבינלאומי פרובינסטאון בקייפ קוד, מסצ'וסטס.
הערות שוליים

↑  Jillian Bell [@jilliandeltoro] (8 ביוני 2014). "Replying to @middlenamegame @middlenamegame Leigh :)" (Tweet). נבדק ב-1 בדצמבר 2020 – via Twitter. {{cite web}}:  (עזרה)
↑  "Jillian Bell's 30th". The Spazmatics. 2 במאי 2014. ארכיון מ-30 בספטמבר 2023. נבדק ב-22 בדצמבר 2015. {{cite web}}:  (עזרה)
↑  Lenny Jacobson [@lennyjacobson] (25 באפריל 2015). "Happiest of Birthdays to this little shit head! My best friend & sister..Love you Jilly Bean!" (Tweet). נבדק ב-22 בדצמבר 2015 – via Twitter. {{cite web}}:  (עזרה)
↑  "Claire Voyant - Past Column from July 06, 2012". Lvol.com. ארכיון מ-18 ביולי 2022. נבדק ב-18 בינואר 2017. {{cite web}}:  (עזרה)
1 2  From Curb to Partners: Jillian Bell, HuffPost, ‏2012-09-06 (באנגלית)
↑  "Seven Questions With Jillian Bell '02". Bishop Gorman High School Alumni Newsletter: 12. Summer 2012. ארכיון מ-14 במרץ 2016. נבדק ב-10 בפברואר 2014. {{cite journal}}:  (עזרה)
1 2 3  Justin Shady, Bell: Workaholic aces ‘Master’ class, Variety, ‏2012-07-24 (באנגלית אמריקאית)
↑  "'Workaholics' Star Jillian Bell Joins Jonah Hill, Channing Tatum in '22 Jump Street' (Exclusive)". TheWrap. 12 בספטמבר 2013. ארכיון מ-5 במרץ 2014. נבדק ב-10 בפברואר 2014. {{cite web}}:  (עזרה)
↑  Miller, Liz Shannon (14 בינואר 2016). "If Comedy Central's 'Idiotsitter' is Half as Funny As Talking to Its Creators, It Could Be the Funniest Show on TV". Indiewire. ארכיון מ-2 באפריל 2016. נבדק ב-7 במרץ 2016. {{cite web}}:  (עזרה)
↑  "Jillian Bell, Isla Fisher to Star in Disney+ Comedy 'Godmothered' (Exclusive)". The Hollywood Reporter. 9 בינואר 2020. ארכיון מ-12 בינואר 2020. נבדק ב-9 בינואר 2020. {{cite web}}:  (עזרה)
↑  "Outstanding Writing For A Variety Series Nominees / Winners 2010". Television Academy (באנגלית). ארכיון מ-7 באוגוסט 2020. נבדק ב-13 באפריל 2020. {{cite web}}:  (עזרה)
↑  Nissen, Dano (5 בספטמבר 2019). "Laurence Fishburne, Jared Harris & Jillian Bell to be Feted at San Diego Intl. Film Festival". Variety. ארכיון מ-5 בספטמבר 2019. נבדק ב-6 בספטמבר 2019. {{cite web}}:  (עזרה)
↑  "John Cameron Mitchell Receives Provincetown's Filmmaker on the Edge Award". The Hollywood Reporter (באנגלית). 16 ביוני 2019. ארכיון מ-15 באוגוסט 2020. נבדק ב-13 באפריל 2020. {{cite web}}:  (עזרה)
| --- | --- |
בקרת זהויות :  GND: 1153432404  ISNI: 0000 0004 6461 1396  LCCN: no2016042965  MusicBrainz: 4edbf32b-bd52-4431-9153-8c6a02dd0170  NKC: xx0225176  VIAF: 23146095286200371806   WorldCat (עם VIAF): 23146095286200371806
הדר לוי

| --- | --- |

הדר לוי, 2008
 לידה:  6 בספטמבר 1977 (בת 47) בית שאן, ישראל ישראל
 מדינה:  ישראל ישראל
 תקופת הפעילות:  מ-2004
 עיסוק:  קומיקאית, שחקנית, מנחת טלוויזיה וסטנדאפיסטית
 מספר צאצאים:  1
 hadarlevi.co.il
 פרופיל ב-IMDb
הדר לוי (נולדה ב-6 בספטמבר 1977, כ"ג באלול תשל"ז) היא קומיקאית, שחקנית, סטנדאפיסטית ומנחת טלוויזיה ישראלית.
ביוגרפיה

לוי נולדה וגדלה בבית שאן להורים שעלו ממרוקו, בת בכורה מבין שישה אחים. בנעוריה למדה בתיכון אולפנה צביה בעפולה. לאחר שירותה הצבאי למדה בחוג לתיאטרון באוניברסיטת חיפה, שם הופיעה במספר תפקידים שונים במחזות מאת פרנץ קסוור קרץ, חנוך לוין, מולייר ועוד.
לוי התפרסמה לראשונה בשנת 2004 כשהשתתפה בתוכנית המציאות "האקדמיה לצחוק", ששודרה בערוץ ביפ ובערוץ 2 ואותה סיימה במקום השלישי.
לאחר מכן היא השתתפה לצד ארז טל בתוכנית הקומית "איפה אתה חי?!", ששודרה בערוץ 2. בהמשך שיחקה במספר תפקידים בטלוויזיה ובקולנוע ביניהן בסדרת הדרמה הקומית, "אהבה זה כואב", של דנה מודן.
בשנת 2004 התקבלה לתפקיד מנחה בערוץ הילדים. ב-2006 שיחקה בסדרה "השמינייה" בתפקיד סוזי, כתבת בערוץ צהוב, ובאותה שנה השתתפה גם ב"זומזום". ב-2007 הצטרפה כחברת פאנל לתוכנית הסאטירה, "מהדורה מוגבלת", בערוץ ביפ.
ב-2008 החלה סיבוב הופעות כזמרת, בשירים אותם כתבה והלחינה.  באותה השנה גם שיחקה בסרט המוזיקלי "היא לא תדע" ששודר בערוץ הילדים, הסרט מבוסס על שיריו של דני סנדרסון. ב-9 בספטמבר 2009, הודיעה לוי על פרישתה מערוץ הילדים, ובו בעת החלה להשתתף בתוכנית הסאטירה של הזכיינית רשת "הספסל האחורי".
ב-2010 היא השתתפה בפינת צחוק בתוכנית של אברי גלעד, השתתפה בעונה השלישית של "שבוע סוף!" והשתתפה כפאנליסטית בתוכנית "צחוק מעבודה".
הדר השתתפה בתוכנית "מחוץ לחוק". ב-2011 השתתפה בסדרת הנעורים "החולמים" בתפקיד שרון - העוזרת של ראש העיר, וגם הנחתה את התוכנית "מסיבת רווקים" בערוץ עשר. בין השנים 2012–2014 השתתפה הדר בסדרה "הקלמרים" בתפקיד אורח בכמה פרקים בתור המורה שוש.
החל מ-2012 מלמדת משחק קומי באקדמיה לאמנויות המופע בתל אביב. מנובמבר 2012 עד אפריל 2014 השתתפה בשתי עונות של התוכנית "הדיבור" בערוץ 24, בהנחיית אלירז שדה.
בקיץ 2014 החלה להשתתף בתוכנית "הצחוקייה" בהנחיית מורין אמור. כמו כן, באותה שנה החלה להשתתף בתוכנית המציאות "הצילו! אני לא יודע לבשל" בערוץ 2 ובהנחיית התוכנית "בקטע טוב", תוכנית קומית בשידור חי בערוץ 24, לצידו של נאור אורמיה.
ביולי 2015 החלה להנחות את התוכנית "הכי טוב ככה" בערוץ דיסני ישראל.
במאי 2017 הצטרפה לתוכנית "מועדון לילה".
ב-2018 שבה כדמות קבועה לסדרת הנוער "הקלמרים".
בשנת 2020 לקחה חלק בכתיבת תוכנית האירוח "דין ואנג'ל".
מ-2021 מגישה פינה בתוכנית "ערב עם שי שטרן" בערוץ כאן 11.
מ-2022 מגישה עם דרור רפאל את הפודקאסט "לא סותמים" מבית All•in.
בפברואר 2024 החלה להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.
משפחתה

לוי נשואה לבמאי יוסי אסנפי ואם לבן.
הערות שוליים

↑  גלית יצחק-אוגנוב, הדר לוי נפרדת מערוץ הילדים, באתר News1 מחלקה ראשונה, 9 בספטמבר 2009
↑  הפודקאסט "לא סותמים"
שירוטו

| --- | --- |

 לידה:  25 בדצמבר 1995 (בן 29) גבעת זאב, ישראל
 מוקד פעילות:  ישראל 
 תקופת הפעילות:  מ-2000
 עיסוק:  מפיק מוזיקלי, ראפר, DJ
 סוגה:  היפ הופ, אלקטרוני
 שפה מועדפת:  עברית
 כלי נגינה:  תוכנות הפקה, סמפלרים, סינתיסייזרים
 שיתופי פעולה בולטים:  בני אסתרקין, סגול 59, רביד פלוטניק, שאנן סטריט, ג'ני פנקין, פלוו נבו, פרברים רפיוג'יז
 
תומי רותם (נולד ב-25 בדצמבר 1995), הידוע בשם הבמה שירוטו, הוא מפיק מוזיקלי, ראפר, DJ ומעצב פסקולים ישראלי.
ביוגרפיה

רותם נולד וגדל ביישוב גבעת זאב. למד בתיכון לאומנויות על שם צ'ארלס א' סמית' ובתיכון אנקורי בירושלים. לאחר התיכון הצטרף למכינה הקדם-צבאית גליל עליון ולאחר מכן שירת בצה"ל בחטיבת הבקעה.
קריירה > תחילת הדרך

בשנת 2000, בגיל ארבע וחצי, השתתף רותם באלבום הבכורה של אביו, הראפר סגול 59, "התקופה הכחולה". הקטע, "הדור הבא", קטע ראפ קצר אותו כתב, הפך לקטע קבוע בשם זה ורותם השתתף בשיר אחד בכל אלבומיו של אביו עד ל-2019 (למעט האלבומים "עוד נוסע אחד" ו-"The Promised Land").
קריירה > קריירת סולו

ב-2015 יצא האלבום המשותף של רותם ואביו, "עסק משפחתי". באותה שנה הפיק מוזיקלית חלק ניכר מהאלבום "יום אחד כל זה יהיה שלנו" של הראפר בני אסתרקין, לצד מפיקים כמו שקל. האלבום זכה לשבחים ואף דורג כאחד מאלבומי ההיפ-הופ הבולטים של תשע"ה באתר וואלה! NEWS.
ב-2017 הוציא רותם את אלבום הבכורה שלו תחת שם הבמה "שירוטו". בשנת 2018 יצא המיני-אלבום "חמישה ביולי". שיר מתוכו, "קור רוח", שומש כמוזיקת רקע בסדרה "פגע וברח" (2021, נטפליקס).
בשנת 2020 הוציא את אלבומו השני, "נקודת השקה", בו השתתפו אמנים כגון אורטגה, שאנן סטריט, ג'ני פנקין ופלוו נבו. בשנת 2021 הפיק, יחד עם המפיק מאיור, את האלבום "האב, הבן וראש העיר" של סגול 59.
בינואר 2024, יצא המיני-אלבום "לאן שלא תלך זה איתך", שהוקדש לזכר חברו, סמל ראשון ענר אליקים שפירא, שנרצח בטבח ב-7 באוקטובר 2023. באותה שנה הפיק מוזיקלית את השיר "מסביב לשעון" כחלק מהאוסף "מיץ למקס", בהשתתפות ג'יי למוטה, מיכאל מושונוב ואיה זהבי פייגלין.
בסוף 2024, הפיק את פרויקט הרמיקסים הרשמי לאלבום "מתוך הזוהמה" של הרכב ההיפ-הופ הישראלי פי.אר. טרופרז, לרגל 20 שנה לצאתו. הפרויקט יצא תחת הלייבל "היי פייבר הפקות" והושק באירוע חגיגי בנמל יפו ב-30 בינואר 2025.
עוד באותה שנה נבחר להופיע במסגרת פרויקט "הקול החדש" של ה"אקווריום" (מבית מפעל הפיס), המסמן אמנים צעירים ומבטיחים, בו ביצע את השיר, "תל אביב (יותר קל)".
קריירה > תקליטנות

רותם משמש כ-DJ פעיל, ותקלט בפסטיבלים בישראל ובעולם, בין היתר אינדינגב (2022), פסטיבל הקולנוע ירושלים (2022, 2023) ו-פסטיבל קולנוע דרום (2024). הוא מנגן גם במועדונים בירושלים, תל אביב וחיפה, וב-2019 ניגן באדיס אבבה, אתיופיה.
הפקה מוזיקליות ועיצוב פסקולים

בשנת 2020 החל רותם ללמוד לתואר BFA באומנויות הקול והמסך במכללה האקדמית ספיר, שם למד תחת המלחינים יונתן בר גיורא וישי אדר.
ב-2023 הלחין את הפסקול לסרט הגמר "אוף תקשיבי" של עלמה קיני ואביב גפני, שהוקרן בפסטיבלי קולנוע ברחבי העולם, בהם פסטיבל האנימציה בשטוטגרט (IFTS). הסרט זכה לציון לשבח בפסטיבל הבינלאומי לסרטי סטודנטיות וסטודנטים תל-אביב.
באותה שנה ערך ועיצב את הפסקול של סרטון הסברה לזכר יהב וינר, שנרצח בטבח בכפר עזה ב-7 באוקטובר 2023, בהשתתפות הזמרת אקו והמוזיקאי תומר כץ.
בשנת 2025 יצא הסרט הקצר "תפילת הדרך" של הבמאית אלקי הרשברג, בו לקח רותם חלק בעיצוב הפסקול. הסרט הוקרן בפסטיבל הסרטים הבינלאומי חיפה, בו זכה גם בפרס.
בנוסף משמש רותם כמפיק מוזיקלי עבור אמנים שונים. בין היתר עבד עם:
2015 – "בדוגרי" (עם רביד פלוטניק ושמואל יוסף) – מתוך "יום אחד כל זה יהיה שלנו"
2015 – "אופיום" (עם כהן וסגול 59) – מתוך "עסק משפחתי"
2019 – "מה שבא לי" (בשיתוף עם ג'ני פנקין) – סינגל
2019 – "כהרף עין" (סגול 59, רביד פלוטניק וטדי נגוסה) – מתוך "פרקי אבות"
2020 – "נמוך" (עם סגול 59 ושאנן סטריט) – מתוך "נקודת השקה"
2021 – "הניחי את החרב" (עם סגול 59 ודנה ברגר) – מתוך "האב, הבן וראש העיר"
2024 – "מסביב לשעון" (עם ג'יי למוטה, מיכאל מושונוב ואיה זהבי פייגלין) – מתוך "מיץ למקס"